Diari Oficial de la Generalitat Valenciana


Sumari del DOGV 3443, del 26-02-1999 (1999/981)

RESOLUCIÓ de 29 gener de 1999, de la Universitat de València, per la qual es fa l'oferta pública d'una plaça de tècnic superior d'Investigació d'aquest organisme, amb contracte laboral eventual (projecte: «Estudi de l'epidèmia que afecta el dofí llistat a les costes de la Comunitat Valenciana»).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/981


Data del document
:   29-01-1999

Organisme emissor
:   Universitat de València

Tipus de document
:   Resolució

Descriptors 

:   * investigació universitària
    * concurs administratiu
    * universitat
    * oferta d'ocupació

RESOLUCIÓ de 29 gener de 1999, de la Universitat de València, per la qual es fa l'oferta pública d'una plaça de tècnic superior d'Investigació d'aquest organisme, amb contracte laboral eventual (projecte: «Estudi de l'epidèmia que afecta el dofí llistat a les costes de la Comunitat Valenciana»). [1999/X981]
  
El Rectorat de la Universitat de València, fent ús de les atribucions que li confereix l'article 18 en relació amb l'article 3.e de la Llei de Reforma Universitària, fa l'oferta pública d'una plaça de tècnic superior d'Investigació d'acord amb les bases següents:
  
1. Denominació del lloc de treball
  
Tècnic superior d'Investigació.
  
2. Classificació del lloc de treball
  
Grup A
  
Complement de destinació 20
  
Complement específic E 024
  
3. Objecte i període
  
- Determinar les causes de les avarades del dofí llistat a la Comunitat Valenciana, valorar-ne l'impacte i plantejar mesures per a un programa de conservació.
  
- La duració del contracte serà determinada per la durada del projecte i la disponibilitat del pressupost.
  
4. Jornada de treball
  
12 hores setmanals
  
5. Perfil de la plaça
  
- Cens de tots els dofins llistats avarats a les costes de la Comunitat Valenciana.
  
- Necròpsia de tots els exemplars recol·lectats.
  
- Anàlisi parasitològica dels òrgans recol·lectats (pell, greix, múscul, pulmons, tracte digestiu, ronyons, tracte genital).
  
- Identificació i recompte de les espècies de paràsits recol·lectats.
  
- Descripció de patologies trobades per a determinar les causes de la mort de cada exemplar, amb especial atenció a les que es puguen derivar d'alteracions ambientals per l'acció humana.
  
6. Requisits dels aspirants
  
- Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), d'Accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
- Tenir complerts 18 anys el dia en què finalitze el termini de presentació de sol·licituds.
  
- Títol de llicenciat en Ciències Biològiques, especialitat de Zoologia
  
- No estar inhabilitat per a l'exercici de funcions públiques.
  
- No haver estat separat mitjançant expedient disciplinari de qualsevol administració o treball públic.
  
7. Mèrits preferents
  
- Experiència acreditativa del que s'indica al perfil de la plaça mitjançant experiència laboral prèvia en el tema, participació en cursos, estades, projectes, publicacions, i comunicacions, en fòrums i centres nacionals i internacionals d'investigació en el tema proposat.
  
- Domini de l'idioma anglès.
  
- Coneixement d'anàlisi d'imatge.
  
- Coneixement del programa estadístic SPSS.
  
- Coneixement i experiència en l'estudi del dofí llistat i els seus paràsits.
  
8. Sistema selectiu de la plaça
  
- Valoració del currículum dels aspirants (d'acord amb el barem que figura en l'annex II).
  
- Entrevista amb el tribunal.
  
9. Tribunal
  
El tribunal qualificador és el que figura en l'annex III d'aquesta convocatòria.
  
Els membres del tribunal hauran d'abstenir-se d'intervenir quan es troben en alguna circumstància de les fixades en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en les circumstàncies fixades en els articles esmentats.
  
El tribunal resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.
  
El procediment d'actuació del tribunal s'ajustarà en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del procediment Administratiu Comú.
  
10. Presentació d'instàncies
  
Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11, baix), en el termini de deu dies naturals a partir de l'endemà de la publicació d'aquesta resolució en el DOGV.
  
Així mateix, cal presentar certificats compulsats de tots els requisits i mèrits que es fan constar en el currículum.
  
Cal presentar una còpia del document nacional d'identitat.
  
11. Sol·licituds
  
S'haurà d'utilitzar el model que figura en l'annex I d'aquesta convocatòria, que es podrà recollir al Servei d'Investigació de la Universitat de València (carrer de l'Antiga Senda de Senent, 11, 3a planta).
  
12. Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 29 de gener de 1999.- Per delegació del rector (DOGV de 27.5.98), el vicerector d'Organització Administrativa: Lluís Guia i Marín.
  
Annex I
  
Instància
  
Dades personals
  
Primer cognom Segon cognom
  
 Nom Data de naixement
  
 DNI Telèfon Adreça
  
Localitat/comarca o província
  
Dades del lloc de treball sol·licitat
  
Denominació del lloc de treball: tècnic superior d'Investigació. Projecte: Estudi de l'epidèmia que afecta el dofí llistat a les costes de la Comunitat Valenciana.
  
Classificació: A20-E024
  
Demane l'admissió en el concurs públic per a cobrir una plaça de tècnic superior d'investigació, convocat per resolució de data 29 de gener de 1999.
  
La persona interessada,
  
València, ... d ... de 1999
  
Annex II
  
Barem
  
- Titulació acadèmica superior a la necessària per a accedir a la plaça: de 0 a 0,5 punts.
  
- Experiència professional afí al perfil de la plaça: fins a 1 punt per any treballat, amb un màxim de 5 punts.
  
- Idiomes: de 0 a 1 punt.
  
- Altres mèrits afins a la plaça (publicacions, beques, cursos, programa de tercer cicle etc.): de 0 a 4 punts.
  
Entrevista: de 0 a 4 punts.
  
El nombre d'aspirants que hagen de passar a la fase d'entrevista es determinarà per criteri del tribunal que haja de jutjar les sol·licituds presentades.
  
Annex III
  
Tribunal titular
  
President: Rafael Martínez Pardo, director del Departament de Biologia Animal
  
Vocals: Juan Antonio Raga Esteve, professor del Departament de Biologia Animal i director del projecte.
  
Dos representants del Comitè d'Empresa.
  
Secretària: Lucía Echevarría Gil, cap del Servei d'Investigació.
  
Tribunal suplent
  
President: José Pertusa Grau, professor del Departament de Biologia Animal.
  
Vocals: Ángeles Raduán Ripoll, professor del Departament de Biologia Animal.
  
Dos representants del Comitè d'Empresa.